CELEX: C2007/183/77
Language: da
Date: 2007-08-04 00:00:00
Title: Sag T-215/07: Sag anlagt den 22. juni 2007 — Donnici mod Parlamentet

4.8.2007   
            
            
               DA
            
            
               Den Europæiske Unions Tidende
            
            
               C 183/40
            
         Sag anlagt den 22. juni 2007 — Donnici mod Parlamentet
   (Sag T-215/07)
   (2007/C 183/77)
   Processprog: italiensk
   Parter
   
      Sagsøger: Beniamino Donnici (ved avvocati M. Sanino, G. Roberti, I. Perego og P. Salvatore)
   
      Sagsøgt: Europa-Parlamentet
   Sagsøgerens påstande
   
               —
            
            
               Europa-Parlamentets afgørelse af 24. maj 2007 om en prøvelse af sagsøgerens medlemskab af Europa-Parlamentet annulleres.
            
         
               —
            
            
               Artikel 3, stk. 5, i Europa-Parlamentets forretningsorden erklæres ugyldig i henhold til artikel 241 EF.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   I den anfægtede afgørelse er det bestemt, at Beniamino Donnicis medlemskab af Europa-Parlamentet er ugyldigt, hvis valg er blevet meddelt af den kompetente nationale myndighed, og gyldigheden af Achille Occhettos mandat bekræftes.
   Det fremhæves i denne forbindelse, at Consiglio di Stato (den italienske forfatningsdomstol) ved endelig og retskraftig dom har annulleret Europa-Parlamentets udnævnelse af Achille Occhetto.
   Sagsøgeren har til støtte for sine påstande fremsat følgende anbringender:
   
               —
            
            
               Europa-Parlamentet havde ikke beføjelse til at tage stilling til gyldigheden af Beniamino Donnicis medlemskab af Europa-Parlamentet
            
         
               —
            
            
               Europa-Parlamentet har tilsidesat artikel 12 i reglerne fra 1976 om valg til Europa-Parlamentet, idet denne bestemmelse ikke på nogen måde giver Parlamentet adgang til at anfægte afgørelser fra de kompetente nationale myndigheder inden for deres enekompetence.
            
         
               —
            
            
               Europa-Parlamentet fejlagtigt anvendt forretningsordenens artikel 3, stk. 5, hvilken bestemmelsen sagsøgeren desuden gør gældende er ugyldig/ulovlig, for så vidt som den er i modstrid med reglerne fra 1976. Forretningsordenen kan ikke i sin egenskab af afledt ret i sig selv tillægge Europa-Parlamentet beføjelser, der ikke er fastsat i reglerne fra 1976.
            
         
               —
            
            
               Europa-parlamentet har fejlagtigt antaget, at det har kompetence til at fastslå, at der foreligger en tilsidesættelse af artikel 6 i reglerne fra 1976 og har ligeledes tilsidesat princippet om afgørelsers retskraft, idet den har »undladt at anvende« endelige domme, der er blevet afsagt af de nationale retter om spørgsmålet.
            
         
               —
            
            
               Europa-Parlamentet har ikke begrundet den anfægtede afgørelse forskriftsmæssigt og navnlig ikke redegjort for grundene til, at det har valgt ikke at følge indstillingen fra sin juridiske tjeneste.